Tot en òc

Tot en òc es una associacion culturala segon la lei de 1901, creada en 2010. A per tòca sus totes los territòris ont se parla la lenga occitana, en particular, e endacòm mai per via electronica, de provesir d'aisinas e de traduire d'interfàcias per tot mèdia electronic e informatic en lenga occitana.

Objectius
 Melhor coordenar los projèctes e de fixar de prioritats.
 Una melhora publicitat per çò efectuat.
 Afortir la preséncia e la visibilitat de l'occitan sul malhum.
 Assegurar la perennitat de las traduccions e la possibilitat sistematica de lor mesa a jorn gràcias a la centralizacion e a l'escambi dels fichièrs e dels còdes d'accès a aqueles.
 Se posicionar coma interlocutor privilegiat alprèp de las institucions, de las entrepresas, de las autras associacions...
 Beneficiar d'un budget que poiriá permetre lo finançament de projèctes e d'una comunicacion de qualitat.
 Escambiar d'un biais convivial e de far dels contactes electronics d'encontres amicals vertadièrs.
 Poder aplicar las preconizacions lingüisticas dels organismes de referéncia d'un biais omogenèu e coerent, per evitar que las formas sián diferentas d'un site a l'autre.
 Prepausar d'espleches amb una qualitat de lenga satisfasenta.
 Organizar la preséncia e la valorizacion de totes los dialèctes per qu'a tèrme, los espleches sián disponibles dins totas las variantas de l'occitan.

Limitar los risques seguents :
 L'incoeréncia de las causidas lingüisticas d'una traduccion a l'autra.
 La manca de rigor al nivèl de la qualitat de la lenga.
 L'impossibilitat de modificar, completar o corregir çò fach se l'autor d'una traduccion .
 La manca de pes d'una persona soleta per demandar a una societat, sovent multinacionala, l'accès a sos fichièrs per los traduire.
 La manca de coordinacion e l'abséncia de priorizacion dins los projèctes.
 Las dificultats o l'impossibilitat pels locutors non-lengadocians de trobar d'espleches dins lor forma d'occitan.
 La quasi-abséncia de comunicacion entre los traductors occitanofòns e las comunitats de traduccion de las autras lengas.

Estructura
 Aquela estructura es una associacion francesa segon la lei de 1901.

Actualitat
Trabalha amb las associacions de promocion dels logicials liures e los autres organismes de traduccion de logicials, en particular amb los que partejan son interès per las lengas menorizadas.
Trabalha dempuèi qualques annadas a la bastison d'un corrector ortografic d'occitan-lengadocian. La version 1, abotiment de 6 annadas de trabalh sus la version bèta sortís en abril de 2017.

 Coordenadas 
Associacion Tot en òc
Ostal d'Occitània
11, carrièra Malcosinat
31000 Tolosa

 Ligam 
  Site oficial de Tot en òc

Categoria:Associacion occitana